Liga 1: FC Arges - Universitatea Craiova , vineri, ora 21:00 , Digi Sport 1

Liga 1: Voluntari - Sepsi Sfantu Gheorghe, vineri, ora 18:00, Digi Sport 1

Simona a început în forţă confruntarea - ca de obicei, deplasarea rapidă în teren şi loviturile excelent plasate nu i-au dat nicio şansă adversarei care a părut în multe rânduri debusolată din cauza faptului că nu reuşea să găsească un antidot pentru tactica lui Halep.

Primul set a fost unul fără istoric, în care românca a cedat un singur game. Apoi a defilat spre un succes în care Halep a exersat practic toate loviturile din repertoriu.

În sferturi, Simona o va întâlni pe învingătoarea dintre alte două tinere promiţătoare, Amanda Anisimova și Aliona Bolsova, meci ce se joacă tot azi.

Calificată pentru a patra oară în primele 8 de la Paris, Halep speră să devină prima jucătoare care îşi apără titlul de la Justine Henin, în 2007.

UPDATE 19:12 Simona Halep se impune fără drept de apel în faţa polonezei Swiatek, 6-1,6-0 la a doua minge de meci.

UPDATE 19:08 Simona Halep face 5-0 după un game în care iar nu a pierdut vreun punct.

UPDATE 19:06 Simona se remarcă prin câteva retururi excelente pe serviciul polonezei şi îşi trece în cont un nou break la zero.

UPDATE 19:02 Un nou game câştigat fără probleme de Simona Halep care conduce cu 3-0.

UPDATE 19:00 Simona reuşeşte primul break şi în actul secund.

UPDATE 18:55 1-0 pentru Simona în setul al doilea.

UPDATE 18:53 A început setul al doilea cu Simona Halep la serviciu.

UPDATE 18:51 Simona Halep încheie primul set cu un nou break şi se impune cu 6-1.

UPDATE 18:45 Simona Halep pierde primul game din această dispută.

UPDATE 18:41 Galop de sănătate pentru Simona care câştigă al cincilea game la rând şi va servi pentru set.

UPDATE 18:40 Deţinătoarea trofeului de la Roland Garros îşi face serviciul fără să piardă vreun punct.

UPDATE 18:36 Simona se desprinde după un nou break reuşit fără mari emoţii.

UPDATE 18:32 Game la discreţia campioanei noastre care-şi face serviciul şi conduce cu 2-0.

UPDATE 18:30 Simona Halep începe excelent partida şi reuşeşte un break fără mari probleme.

UPDATE 18:28 Iga Swiatek deschide confruntarea la serviciu.

UPDATE 18: 20 Simona Halep şi adversara sa, Iga Swiatek, au intrat pe teren pentru mişcările de încălzire.

UPDATE 18:07 Dominic Thiem s-a impus în duelul cu Gael Monfils, scor 6-4, 6-4, 6-2, astfel că duelul Halep - Swiatek are "verde" pentru a începe pe Philippe Chatrier. Disputa va debuta, probabil, în jurul orei 18:30.

UPDATE 16:45 Dominic Thiem a câştigat primul set al partidei cu Gael Monfils, scor 6-4.

UPDATE 16:15 A început partida dintre Dominic Thiem şi Gael Monfils, care precede confruntarea Simonei Halep cu Iga Swiatek.

Primul duel dintre cele două jucătoare va fi al patrulea programat pe arena Philippe Chatrier, după Sofia Kenin - Ashleigh Barty, Novak Djokovic - Jean Struff și Dominic Thiem - Gael Monfils.

Simona Halep Roland Garros | Vis împlinit pentru Swiatek

Poloneza care a împlinit 18 ani vineri a mărturist că unul din visurile sale era să joace cu deținătoarea titlului de la Grand Slam-ul parizian. Iga Swiatek se împarte între liceu și tenis.

Iga Swiatek a mărturisit că nu are ce pierde în partida cu Simona Halep. "Să joc împotriva Simonei Halep este unul dintre visurile mele, nu am nimic de pierdut. Obiectivul meu era să ajung în turul 2 la Roland Garros. Eram fericită că joc pe tabloul principal. E incredibil că am ajuns în a doua săptămână la Roland Garros.

Sunt fericită că am ocazia să văd măreția jucătorilor de top și chiar să învăț de la ei. Și să pierd cu Simona e frumos", a declarat tânăra jucătoare.

Iga Swiatek este încă elevă. "Sunt la liceu, în Varșovia. Sunt la o școală privată, astfel că profesorii mă înțeleg. E cam greu să mă descurc și cu școala, și cu tenisul", a spus jucătoarea poloneză.

Iga Swiatek are ceva probleme de sănătate. "Mi s-a îndoit genunchiul la un antrenament, iar durerea s-a dus până la spate. Dar am luat analgezice și m-a ajutat mult. Probabil, voi lua și împotriva Simonei. Analgezicele sunt bune", a spus Swiatek, într-o conferință de presă la care a participat și corespondentul Digi Sport, Sebastian Perju.

Simona Halep Roland Garros | Simona, traseu virtual de vis

Dacă Simona Halep va trece în optimi de Iga Swiatek, va avea parte de un duel în sferturi cu învingătoarea dintre Bolsova și Anisimova. Mai departe, în semifinale, românca va avea una dintre următoarele patru adversare Siniakova / Keys (cap de serie 14) și Kenin / Barty (cap de serie 9).

Astfel, în drumul spre marea finală, Simona mai poate întâlni doar doi capi de serie, Ashleigh Barty (9) și Madison Keys (14). Asta după ce Serena Williams și Naomi Osaka au fost eliminate.

Simona Halep are de apărat 2.000 de puncte la Roland Garros, după ce anul trecut a învins-o în finală pe Sloane Stephens.

Simona Halep Roland Garros | Simona e favorita caselor de pariuri

Simona Halep este favorita certă a bookmakerilor când vine vorba de șansele la câștigarea trofeului de la Roland Garros. Campioana de anul trecut are o cotă de 2.60 pentru reeditarea performanței din 2018.

Următoarea la acest capitol este Ashleigh Barty (favorită 9), care are cotă 9, la fel ca și Sloane Stephens.

Simona Halep Roland Garros | Mesajul de încurajare al lui Gică Hagi

Simona Halep este o fană declarată a celor de la Viitorul. Înaintea finalei Cupei României, câștigată de formația lui Gică Hagi în fața Astrei, scor 2-1, Halep a apărut la unul dintre antrenamentele de la Roland Garros într-un tricou al lui Ianis.

Gică Hagi ar vrea să îi întoarcă "serviciul" campioanei noastre și să meargă la Paris, pentru a o susține pe campioana noastră la Roland Garros. Chiar dacă nu va reuși să ajungă la Roland Garros, "Regele" a promis că va fi alături de marea noastră campioană în tentativa de a-și apăra trofeul câștigat anul trecut, după o finală de vis cu Sloane Stephens.

"Să vedem timpul cum e, că acum e perioada în care mai avem şi nunţi, şi obligaţii familiare. Avem şi partea cealaltă în afara sportului. Chiar dacă nu merg acolo, cu sufletul, în faţa televiziorului şi cu gândul la Simona să îi dăm putere să câştige ea. Dacă e, mă îmbrac şi eu cu tricoul ei, dar nu pot să îmi pun fustă”, a spus Gică Hagi la o conferinţă de presă.

Simona Halep - Iga Swiatek va fi luni, în jurul orei 18:30-19:00, şi va putea fi urmărită în format LIVE TEXT pe digisport.ro.

Etichete:

,

,

,